ፍርድ ቤቱ የአቶ ወልደስላሴን የክስ መቃወሚያ ውድቅ አደረገ
 የፌደራል ከፍተኛ ፍርድ ቤት 18ኛ ወንጀል ችሎት የቀድሞ የደህንነት ሰራተኛ አቶ ወልደስላሴ ወልደሚካኤል ያቀረቡትን የክስ መቃወሚያ ውድቅ አደረገ ።ተከሳሹ ከወንድማቸው፣ ከእህታቸው እና ከቅርብ ጓደኛቸው ጋር የፌደራል ስነ ምግባር እና ጸረ ሙስና ኮሚሽን አቃቤ ህግ 10 ክሶችን ጠቅሶ ካቀረበባቸው መዝገብ ውስጥ ስድስተኛ፣ ሰባተኛ እና ስምንተኛ ክሶች ላይ ነው የክስ መቃወሚያ ያቀረቡት።እነዚሀ ክሶች ግለሰቡ ካገኙት ገቢ ለመንግስት ያልከፈለኩትን ግብር የሚዘረዝሩ ናቸው።ተከሳሾቹ በጠበቃቸው አማካኝነት እነዚህ ጉዳዮች በከተማ ነክ ፍርድ ቤት እንጂ በፌደራል ከፍተኛ ፍርድ ቤቶች የሚታዪ አይደሉም ብለው ነው የተቃወሙት።ይሁንና ችሎቱ ትናንት በሰጠው ብይን እነዚህ ክሶች ከሙስና ጋር የተገናኙ በመሆናቸው በከተማ ነክ ፍርድ ቤት ሳይሆን በፌደራል ፍርድ ቤት ነው መታየት ያለበት ብሏል ።ለዚህም የፌደራል ሰበር ሰሚ ችሎት በመዝገብ ቁጥር 64612 የሰጠው የህግ ትርጉም ይደነግጋል በማለት በዚህ መዝገብ ላይ ፍርድ ቤቱ የመከላከያ ምስክር ለመስማት ከመጋቢት 2 እስከ ማጋቢት 4/ 2007 ዓ.ም ያሉትን ቀናት ይዟል ሲል ፋና ብሮድካስቲንግ ኮርፖሬት ዘግቧል ።